**Nota informativă**

**la proiectul Hotărîrii Guvernului**

**cu privire la aprobarea Regulamentului privind condițiile de licențiere în domeniul jocurilor de noroc**

Proiectul Hotărîrii Guvernului cu privire la aprobarea Regulamentului privind condițiile de licențiere în domeniul jocurilor de noroc este elaborat în temeiul art.5 lit.a) din Legea nr.291 din 16 decembrie 2016 cu privire la organizarea și desfășurarea jocurilor de noroc.

Prin proiectul prenotat se propune aprobarea Regulamentul privind condițiile de licențiere în domeniul jocurilor de noroc, a modelului licenţei de organizare a jocurilor de noroc și a modelului declarației pentru obţinerea licenţei pentru activitatea de întreţinere a cazinoului, cerințe ce rezultă din prevederile legii speciale (Legii nr.291 din 16 decembrie 2016 cu privire la organizarea și desfășurarea jocurilor de noroc) și a faptului că prin cerințele noii legi adoptate au fost transmise de la Camera de Licențiere la Ministerul Finanțelor atribuțiile de eliberare a licenței în domeniul jocurilor de noroc. Pe cale de consecință, fiind indispensabil necesar stabilirea condițiilor, procedurii și termenelor de obținere, prelungire și reperfectare a licenței în domeniul jocurilor de noroc, în vederea aducerii unei mai bune clarități de procedură atît pentru autoritățile statului, cît și pentru solicitanții/titularii de licențe.

**Aspectul financiar.** Implementarea proiectului respectiv nu va necesitata alocarea mijloacelor financiare.

**Aspectul normativ.** Prezentul proiect este elaborat în conformitate cu legislația în vigoare și condițiile Legii nr. 291 din 16 decembrie 2016 cu privire la organizarea și desfășurarea jocurilor de noroc.

În contextul celor enunțate, Ministerul Finanțelor propune spre aprobare proiectul Hotărîrii Guvernului cu privire la aprobarea Regulamentului privind condițiile de licențiere în domeniul jocurilor de noroc.

**Viceministru Iuri CICIBABA**